Падчас фестывалю адбудуцца дыскусіі і круглыя сталы, майстар-класы і прэзентацыі новых кніг беларускіх выдавецтваў, мастацкія чытанні і выступы-перформансы актораў, сустрэчы з цікавымі асобамі, пераможцамі і сябрамі журы літаратурных прэмій і шмат якія іншыя літаратурныя і калялітаратурныя імпрэзы, прысвечаныя беларускай інтэлектуальнай кнізе. Асобна варта адзначыць таксама Дзіцячы фармат: шэраг забаўляльных мерапрыемстваў і прэзентацый для дзяцей і дыскусіі-абмеркаванні для іх бацькоў, датычныя будучыні беларускай дзіцячай кнігі.